L'impuls de l'electrificació rural a Catalunya ha estat present tradicionalment entre els eixos de la política energètica de la Generalitat de Catalunya mitjançant el Pla d'electrificació rural de Catalunya (PERC).
Així mateix, l'impuls de la gasificació per a àmbits territorials allunyats de la xarxa de gas natural forma part dels objectius de la política energètica de la Generalitat de Catalunya mitjançant el Pla per a la completa extensió de la gasificació de Catalunya (PLEGAC).
La Direcció General d'Energia i Mines està fent una tasca d'anàlisi de les mancances d'electrificació rural i de gasificació en el territori i de les solucions tècniques per resoldre-les: electrificació tradicional, electrificació fotovoltaica per a consum propi i xarxes locals de gas canalitzat, amb l'objectiu de fomentar l'electrificació rural i la gasificació en aquells indrets que no disposin d'aquest servei i de contribuir així a l'equilibri territorial.
El Pla de l'energia de Catalunya 2006-2015 dóna un nou impuls a les infraestructures elèctriques i gasístiques a l'àmbit rural.
D'acord amb la Llei 25/2009, de 23 de desembre, de pressupostos de la Generalitat de Catalunya per a l'any 2010 (DOGC núm. 5537, de 31.12.09), el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya (DOGC núm. 3791A, de 31.12.2002), modificat per la Llei 7/2004, de 16 de juliol, de mesures fiscals i administratives (DOGC núm. 4179, de 21.7.2004), per la Llei 12/2004, de 27 de desembre, de mesures financeres (DOGC núm. 4292, de 31.12.2004) i per la Llei 26/2009, de 23 de desembre, de mesures fiscals, financeres i administratives (DOGC de 31.12.2009), i d'acord amb la Llei 38/2003, de 17 de novembre, general de subvencions (BOE núm. 276, de 18.11.2003), modificada per la Llei 24/2005, de 18 de novembre, de reformes per a l'impuls a la productivitat (BOE núm. 277, de 19.11.2005), el Reglament general de subvencions aprovat pel Reial decret 887/2006, de 21 de juliol (BOE núm. 176, de 25.7.2006) i la Llei 11/2007, de 22 de juny, d'accés electrònic dels ciutadans als serveis públics (BOE núm. 150, de 23.6.2007);
Vist el Decret 194/2008, de 7 d'octubre, de reestructuració del Departament d'Economia i Finances (DOGC núm. 5232, de 9.10.2008);
Vist l'Acord del Govern de data 16 de març de 2010, aprovant l'expedient de despesa plurianual que dóna cobertura a aquesta convocatòria;
Vist l'informe anual de la Comissió de Cooperació Local de Catalunya d'acord amb l'article 50 de la Llei 7/2004, de 16 de juliol, de mesures fiscals i administratives;
Vist l'informe previ de l'Institut Català de les Dones, de l'Assessoria Jurídica i de la Intervenció delegada, a proposta de la Direcció General d'Energia i Mines i en ús de les atribucions que em són conferides,
S'obre la convocatòria per subvencionar l'execució d'obres d'instal·lació per al subministrament d'energia elèctrica en el medi rural en el Pla d'electrificació rural de Catalunya i per subvencionar l'execució d'obres d'instal·lació per al subministrament de gas en el medi rural en el Pla per a la completa extensió de la gasificació de Catalunya per al període 2010-2011 (PERC i PLEGAC 2010-2011).
S'aproven les bases reguladores que han de regir aquesta convocatòria, les quals consten a l'annex 1 d'aquesta Ordre.
Aplicació pressupostària i quantia màxima
La concessió d'aquestes subvencions per a l'any 2010 s'efectuarà a càrrec de la partida pressupostària D/760000100/6310/0000 del centre gestor EC0208 del pressupost vigent de la Generalitat per una quantia màxima de 20.000,00 euros per al PLEGAC, i de la posició pressupostària corresponent al pressupost per a l'any 2011 per una quantia màxima de 7.100.000,00 euros (4.500.000 euros per al PERC i 2.600.000,00 euros per al PLEGAC), amb un import global màxim de 7.120.000,00 euros.
La dotació pressupostària per a l'any 2011 ha estat aprovada per l'Acord del Govern de data 16 de març de 2010.
D'aquest import global màxim es podrà destinar 4.500.000,00 euros per al Pla d'electrificació rural de Catalunya i 2.620.000,00 euros per al Pla per a la completa extensió de la gasificació de Catalunya.
La dotació màxima prevista es pot modificar d'acord amb la normativa vigent.
Presentació de sol·licituds, terminis i òrgans competents
4.1 El termini per a la presentació de sol·licituds i de la documentació corresponent serà de un mes comptat a partir de l'endemà de la publicació d'aquesta Ordre al DOGC.
4.2 Les sol·licituds per a l'obtenció de les subvencions regulades a aquesta Ordre i la resta de documentació necessària es presentaran per via telemàtica, a través de l'extranet de les administracions catalanes (eaCat) amb signatura electrònica de l'alcalde/ssa o el/la president/a del Consell Comarcal, al registre telemàtic de la Generalitat de Catalunya.
Les sol·licituds hauran d'anar acompanyades de tota la documentació necessària que es detalla a la base 5.2 que figura a l'annex 1 d'aquesta Ordre.
En cas de no poder-se formalitzar per via telemàtica les sol·licituds, es podran presentar mitjançant l'imprès normalitzat que es podrà obtenir a la pàgina web http://www.eacat.cat i en la web del Departament d'Economia i Finances, hauran d'anar signades per l'alcalde/ssa de l'Ajuntament sol·licitant o bé pel president/a del Consell Comarcal sol·licitant i es presentaran juntament amb tota la documentació corresponent.
Aquestes sol·licituds es presentaran preferentment a la seu de la Direcció General d'Energia i Mines (Pamplona, 113, 08018 Barcelona, tel. 93.484.94.00), als Serveis Territorials del Departament d'Economia i Finances a Girona, Lleida, Tarragona o les Terres de l'Ebre, o bé per qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999.
4.3 El pla d'actuacions d'aquesta convocatòria comprèn obres realitzades durant els anys 2010 i 2011.
El termini màxim per presentar la justificació d'obres atorgades a càrrec del pressupost del 2010 serà el 30 de novembre de 2010.
4.4 Les sol·licituds es tramitaran d'acord amb el procediment de concurrència competitiva i seran valorades per la Comissió Tècnica d'Avaluació, que preveu la base 7 que figura a l'annex 1 d'aquesta Ordre, i d'acord amb els criteris de valoració i la seva ponderació que es detallen més endavant.
En cas de no haver-se formalitzat la sol·licitud per via telemàtica aquesta notificació es realitzarà, en paral·lel, en els termes establerts en els articles 58 i 59 de la Llei 30/1992, de 26 de novembre, de règim jurídic de les administracions públiques i del procediment administratiu comú.
4.5 La instrucció del procediment de concessió d'aquestes subvencions correspon a la Direcció General d'Energia i Mines i la concessió de les subvencions correspon a la persona titular de la Direcció General d'Energia i Mines, el qual emetrà la resolució que correspongui, per delegació del conseller d'Economia i Finances.
4.6 El termini màxim per resoldre i notificar la resolució és de tres mesos comptats a partir de l'endemà de la data de publicació d'aquesta Ordre al DOGC.
Transcorregut aquest termini, si no s'ha dictat i notificat resolució expressa, la sol·licitud s'entendrà desestimada per silenci administratiu, d'acord amb el que estableix l'article 3 de la Llei 23/2002, de 18 de novembre, per la qual s'adeqüen els procediments administratius en relació amb el règim del silenci administratiu.
4.7 La resolució d'atorgament de les subvencions es notificarà a les entitats beneficiàries mitjançant procediment telemàtic amb signatura electrònica de la persona titular de la Direcció General d'Energia i Mines mitjançant l'extranet de les administracions catalanes, amb indicació de la quantia de la subvenció atorgada, les condicions i els terminis per a la realització de l'actuació objecte de subvenció.
En el cas de no poder notificar aquesta resolució en els termes especificats, aquesta es practicarà d'acord amb el que disposen els articles 58 i 59 de la llei 30/1992, de 26 de novembre, de règim jurídic de les administracions públiques i del procediment administratiu comú.
4.8 El termini i la forma per a la justificació de les subvencions s'ha d'ajustar al que preveu la base 10 de l'annex d'aquesta Ordre.
4.9 Contra la resolució que es dicti, que exhaureix la via administrativa, es podrà interposar recurs contenciós administratiu davant la jurisdicció contenciosa administrativa en el termini de dos mesos comptadors des de l'endemà de la notificació de l'esmentada resolució, sens perjudici que, d'acord amb l'article 44 de la Llei 29/1998, de 13 de juliol, reguladora de la jurisdicció contenciosa administrativa, es vulgui interposar requeriment potestatiu previ davant l'òrgan competent en el termini de dos mesos a comptar des de l'endemà de dita notificació.
El Departament d'Economia i Finances durà a terme un estudi d'impacte sobre els resultats derivats de les subvencions regulades per aquesta convocatòria i d'acord amb els objectius previstos.
Són objecte de l'atorgament d'aquestes subvencions les actuacions en el medi rural de Catalunya que incideixin directament en la millora de la qualitat de vida dels seus i les seves habitants o en el desenvolupament dels sectors agrícola i ramader, industrial o de serveis i que es puguin integrar en algun dels apartats següents:
1.1 Obres per al subministrament d'energia elèctrica per extensió o ampliació de les xarxes elèctriques existents.
Se n'exclouen les instal·lacions específiques d'enllumenat destinades a zones de domini públic.
1.2 Instal·lacions de generació d'energia elèctrica per a consum propi basades en l'energia solar fotovoltaica (sistemes aïllats).
1.3 Obres per al subministrament de gas per extensió o ampliació de les xarxes de gas existents o bé per la nova instal·lació o ampliació de les xarxes locals de gas canalitzat, a partir de dipòsits centralitzats de gas liquat del petroli o de gas natural.
En queden excloses les instal·lacions de consum propi.
2.1 Es poden acollir a les subvencions regulades per aquesta Ordre les administracions locals.
2.2 Les entitats que vulguin obtenir la condició de beneficiàries hauran de complir amb els requisits següents:
a) No trobar-se en les circumstàncies recollides en l'article 13 de la Llei 38/2003, de 17 de novembre, general de subvencions.
b) Complir els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
c) Complir amb les obligacions tributàries amb l'Estat i amb la Generalitat de Catalunya i les obligacions amb la Seguretat Social.
d) En el cas que tinguin 50 persones treballadores o més, complir l'obligació que estableixen l'article 38.1 de la Llei 13/1982, de 7 d'abril, d'integració social dels minusvàlids, d'acord amb l'article 7 i la disposició transitòria del Decret del Govern de la Generalitat de Catalunya 238/1987, de 2 de juliol, o aplicar les mesures alternatives d'acord amb el Reial decret 364/2005, de 8 d'abril, que regula el compliment alternatiu amb caràcter excepcional de la quota de reserva a favor de les persones treballadores amb discapacitat (BOE núm. 90, de 20.4.2005) o bé aplicar el que estableix el Decret 246/2000, de 24 de juliol (DOGC núm. 3196, de 2.8.2000).
e) En el cas que tinguin 25 persones treballadores o més, complir l'obligació, d'acord amb els agents socials, d'utilitzar mitjans per prevenir i detectar casos d'assetjament sexual i d'assetjament per raó de sexe, i interveni-hi, en llurs centres de treball.
El concepte de despesa al qual es podrà aplicar la subvenció és el cost de les obres d'electrificació i el cost de l'obra civil de gasificació.
S'exclou a tots els efectes l'IVA que gravi el valor d'aquesta despesa.
—4 Quantia màxima de la subvenció
Les obres acollides a aquest pla bianual podran gaudir d'una subvenció de fins al 50% de l'import del pressupost del projecte presentat, valorat d'acord amb el document "Preus indicadors per al Pla d'electrificació rural de Catalunya" o amb el document "Preus indicadors per al Pla per a la completa extensió de la gasificació de Catalunya", corresponents específicament al Pla PERC i PLEGAC 2010-2011.
Excepcionalment, alguna obra seleccionada podrà rebre una subvenció de fins al 80%, per raó del seu interès social i quan ho permetin les disponibilitats pressupostàries.
5.1 Les sol·licituds per a l'obtenció de les subvencions regulades en aquesta Ordre, adreçades a la persona titular de la Direcció General d'Energia i Mines, s'hauran de formalitzar en l'imprès normalitzat que es podrà obtenir a la pàgina web http://www.eacat.cat i en la web del Departament d'Economia i Finances i es presentaran juntament amb tota la documentació que correspongui d'acord amb el que estableix l'ordre de convocatòria.
La sol·licitud de transferència bancària per a pagaments de la Tresoreria de la Generalitat de Catalunya es farà mitjançant una comunicació de dades bancàries inclosa a la sol·licitud.
5.2 Juntament amb la sol·licitud, s'adjuntarà la documentació següent:
a) Projecte de la instal·lació en format pdf.
El projecte ha de contenir, com a mínim, una memòria descriptiva de l'actuació, els plànols, el pressupost i també els terminis previstos per a l'execució i certificació de la finalització de l'obra, així com la declaració responsable relativa a que s'han sol·licitat els permisos necessaris per a l'execució de l'obra.
b) Declaració de l'existència d'altres subvencions o ajudes, sol·licitades a qualsevol Administració i/o entitat pública o privada, nacionals o internacionals per al projecte amb indicació del programa al qual s'acull, de la quantia sol·licitada, del percentatge que suposen del cost total de projecte, de si es troben en fase de sol·licitud o concessió i amb càrrec a quina entitat pública o privada s'han sol·licitat o atorgat.
En cas de no haver sol·licitat altres subvencions, caldrà adjuntar una declaració responsable en aquest sentit.
Aquestes declaracions s'inclouen dins de l'imprès de sol·licitud de subvenció disponible a l'eaCat.
c) Declaració expressa conforme les obres, locals o centres reuneixen, si s'escau, els requisits que estableixen els articles 32.1, 32.3 i 36.4 de la Llei de política lingüística.
d) Declaració responsable expressa conforme no s'incorre en cap dels supòsits que preveu l'article 13 de la Llei 38/2003, de 17 de novembre, general de subvencions.
e) Declaració expressa del compliment de la quota de reserva per a la integració social de persones disminuïdes, establerta en un 2% per a les empreses amb 50 persones treballadores o més, o declaració conforme s'apliquen les mesures alternatives, d'acord amb el que disposen el Reial Decret 346/2005, de 8 d'abril (BOE de 20.4.2005) i el Decret 246/2000, de 24 de juliol (DOGC núm. 3196, de 2.8.2000).
f) Declaració responsable d'estar al corrent de les obligacions tributàries amb l'Estat, amb la Generalitat de Catalunya i de les obligacions amb la Seguretat Social, d'acord amb el model que consta dins l'imprès de sol·licitud de la subvenció.
g) En el cas que les entitats peticionàries tinguin 25 persones treballadores o més, memòria que indiqui el mitjans que utilitzen, d'acord amb el agents socials, per a prevenir i detectar casos d'assetjament sexual i d'assetjament per raó de sexe, i interveni-hi, en els centres de treball, de conformitat amb els articles 5 i 29 de la Llei 5/2008, de 24 d'abril, del dret de les dones a eradicar la violència masclista.
h) Declaració que indiqui l'acord del Ple de l'Administració Local peticionària on s'han aprovat les remuneracions que percep el seu personal directiu, que s'inclou en l'imprés de sol·licitud de la subvenció.
La signatura de la sol·licitud de la subvenció implica l'autorització a l'Administració de la Generalitat per a la funció de comprovació de les dades corresponents.
La presentació de la sol·licitud en els termes expressats autoritza que la Generalitat pugui comprovar d'ofici, si la entitat beneficiària està al corrent de les obligacions tributàries en el moment de sol·licitar la subvenció, en el moment de la concessió de la subvenció, i en el moment del pagament de la subvenció.
El fet de sol·licitar una subvenció implica el consentiment de la consulta telemàtica dels documents d'estar al corrent amb l'Agència Estatal d'Administració Tributària, l'Agència Tributària de Catalunya i amb la Tresoreria General de la Seguretat Social.
Amb la resolució ferma de concessió de la subvenció, s'entendrà que la entitat beneficiària declara tàcitament trobar-se al corrent de les seves obligacions tributàries i amb la Seguretat Social i així es preveurà a la pròpia resolució que es notifiqui al beneficiari.
—6 Esmena i millora de la sol·licitud
Examinades les sol·licituds presentades, si no reuneixen els requisits que estableix aquesta Ordre, o bé es considera convenient esmenar-les, modificar-les o millorar-les, es requerirà la part interessada per via telemàtica per tal d'esmenar el defecte, modificar i millorar els termes de la sol·licitud en el termini de deu dies, d'acord amb el que estableix l'article 71 de la Llei 30/1992, de 26 de novembre, de règim jurídic de les administracions públiques i del procediment administratiu comú, amb la indicació que, si no ho fa, es considerarà que ha desistit de la sol·licitud, amb la resolució prèvia corresponent.
—7 Procediment de concessió de les subvencions
7.1 El termini per a la presentació de sol·licituds i de la documentació corresponent serà de un mes comptat a partir de l'endemà de la publicació d'aquesta Ordre al DOGC.
7.2 El procediment de concessió de les subvencions que regula aquesta Ordre es tramitarà en règim de concurrència competitiva.
La instrucció del procediment de concessió d'aquestes subvencions correspon a la Direcció General d'Energia i Mines.
7.3 Per a la valoració i la comparació de les sol·licituds presentades, es constituirà una Comissió Tècnica d'Avaluació integrada per les persones que ostentin els càrrecs de comandament de la Subdirecció General d'Energia, que la presidirà, i els serveis de la Direcció General d'Energia i Mines responsables de la gestió de les línies d'ajuts PERC i PLEGAC, una de les quals actuarà com a secretari/ària i per una persona representant de cadascun dels serveis territorials del Departament d'Economia i Finances.
Amb l'objectiu d'assolir la paritat de gènere, quan sigui possible, es tendirà a la composició equilibrada d'homes i dones en aquesta Comissió.
7.4 La Comissió Tècnica d'Avaluació que preveu l'apartat anterior, tenint en compte els criteris de valoració i ponderació que preveu la base 7.5, elaborarà una acta en la qual es concreti el resultat de l'avaluació efectuada.
En aquesta Acta, la Comissió Tècnica proposarà a la persona titular de la Direcció General d'Energia i Mines, per ordre de puntuació, aquelles entitats beneficiàries i projectes amb el seu import que són objecte de subvenció, aquells que formen part d'una llista de reserva, pel cas que es produeixin renúncies o modificacions i aquells que no poden ser objecte de subvenció.
7.5 A la vista dels expedients i de l'acta emesa per la Comissió Tècnica d'Avaluació, aquesta elevarà la proposta de resolució a la persona titular de la Direcció General d'Energia i Mines, la qual emetrà la resolució que correspongui, per delegació del conseller/a d'Economia i Finances.
7.6 Criteris de valoració i ponderació.
Els criteris que regiran l'avaluació de les sol·licituds i de la documentació que es presenti per a l'obtenció d'aquestes subvencions i la seva ponderació són els següents:
a) L'interès social dins del marc local o comarcal (nombre i tipus d'habitatges electrificats o gasificats i/o foment del desenvolupament agrícola i ramader, industrial o del sector serveis).
Es valorarà la proporcionalitat entre la inversió prevista i l'interès social (valor: 10 punts).
b) El foment de l'equilibri energètic territorial de Catalunya i la ubicació en terrenys afectats per algun pla comarcal o zones de muntanya vigents (valor: 10 punts).
c) El grau de maduració i definició del projecte.
En aquest sentit, es valorarà l'acreditació per part del sol·licitant de fet que disposa del finançament necessari per executar l'obra, les previsions d'execució, el compromís en ferm de compliment dels terminis de finalització de les obres amb suficient antelació respecte els terminis màxims fixats en la convocatòria (valor 10 punts).
d) S'atorgaran 10 punts addicionals a aquelles obres que estiguin finalitzades en el moment de realitzar la proposta de concessió dels ajuts que empara aquesta ordre de convocatòria.
7.7 El termini màxim per resoldre i notificar la resolució és de tres mesos comptats a partir de l'endemà de la data de publicació d'aquesta Ordre al DOGC.
7.8 Un cop concedida la subvenció i previ al transcurs del termini establert per a la presentació de la justificació corresponent, la entitat beneficiària de la subvenció pot sol·licitar la modificació o el canvi del projecte objecte de la subvenció per un altre presentat amb la sol·licitud corresponent.
En aquest cas i, atesos els criteris de valoració que estableix aquesta Ordre, la persona titular de la Direcció General d'Energia i Mines podrà modificar la subvenció concedida assignant en el seu cas l'import concedit al nou projecte o fase del projecte i reajustat si correspon el termini de justificació d'aquest en funció del termini d'execució.
8.1 La entitat beneficiària, abans que finalitzi el termini establert per a la justificació de la subvenció, podrà renunciar de forma expressa, total o parcialment, a les subvencions atorgades.
La renúncia es trametrà preferentment a través de la plataforma eaCat, amb signatura electrònica del mateix càrrec que va signar la sol·licitud.
A aquest efecte, la persona titular de la Direcció General d'Energia i Mines, per delegació del conseller/a d'Economia i Finances, dictarà la resolució corresponent.
8.2 En el cas que es produeixin renúncies, els imports de les subvencions objecte de les renúncies es podran assignar a les entitats beneficiàries i projectes que formin part de la llista de reserva prevista a la base 7.4, condicionat a la disponibilitat pressupostària existent a tal efecte.
Així mateix, també podran ésser reassignades les quantitats provinents de la diferència d'imports entre certificacions d'obres acabades i aquells que es varen assignar a aquestes obres.
—9 Obligacions de les entitats beneficiàries
Les entitats beneficiàries de les subvencions que regula aquesta Ordre resten sotmeses a les obligacions comunes següents:
9.1 Complir l'objectiu, executar el projecte o realitzar l'activitat que fonamenta la concessió de la subvenció, i acreditar-ho davant el Departament d'Economia i Finances.
9.2 Fer-se responsable de la correcta execució del projecte, per la qual cosa s'haurà d'assegurar que la instal·lació està dissenyada correctament, que disposarà dels permisos corresponents i que serà executada i posada en servei d'acord amb la normativa aplicable.
9.3 Sotmetre's a les actuacions de comprovació que corresponguin a la Direcció General d'Energia i Mines o als serveis territorials del Departament d'Economia i Finances i a les de control de l'activitat econòmica financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents, aportant tota la informació que li sigui requerida en l'exercici de les actuacions anteriors.
9.4 Comunicar a la Direcció General d'Energia i Mines l'obtenció d'altres subvencions, ingressos o recursos, per a la mateixa finalitat, procedents de qualsevol de les administracions o entitats públiques o privades, nacionals o internacionals, i les alteracions de les condicions per a les quals es va atorgar la subvenció.
Aquesta comunicació es farà, a través de l'extranet de les administracions catalanes, eaCat, tan aviat com es conegui i, en tot cas, abans de la justificació de l'aplicació.
9.5 Sol·licitar, per via telemàtica, qualsevol canvi que, dins de la mateixa finalitat, es pugui produir en la destinació de la subvenció, a través de l'extranet de les administracions catalanes, eaCat.
Caldrà resolució expressa de la Direcció General d'Energia i Mines per delegació del conseller o consellera d'Economia i Finances per modificar qualsevol de les condicions que van motivar la resolució d'atorgament de la subvenció que s'entendrà desestimatòria transcorreguts 60 dies hàbils comptats des de la recepció de la sol·licitud d'autorització sense resolució expressa.
9.6 Informar de totes les incidències relatives a les actuacions subvencionades.
9.7 Conservar els documents justificatius de l'aplicació dels fons rebuts, inclosos els documents electrònics, en tant que puguin ser objecte de les actuacions de comprovació i control.
9.8 Reintegrar els fons percebuts en cas de revocació d'acord amb la base 15 d'aquest annex.
9.9 No trobar-se en els supòsits de l'article 13 de la Llei 38/2003, de 17 de novembre, general de subvencions (BOE núm. 276, de 18.11.2003).
9.10 Complir amb els requisits que estableixen els articles 32.1, 32.3 i 36.4 de la Llei 1/1998, de 7 de gener, de política lingüística (DOGC núm. 2553, de 7.1.1998).
9.11 Complir l'obligació que estableixen l'article 38.1 de la Llei 13/1982, de 7 d'abril, d'integració social dels minusvàlids o aplicar les mesures alternatives.
9.12 Per percebre la subvenció, les entitats beneficiàries s'obliguen a col·locar en un lloc prou visible un cartell de dimensions en consonància amb la importància de la realització, sobre fons blanc, amb el següent text en negre:
Pla d'electrificació rural de Catalunya o Pla per a la completa extensió de la gasificació de Catalunya.
"Instal·lació subvencionada pel Departament d'Economia i Finances de la Generalitat de Catalunya".
Logotip de la Generalitat de Catalunya.
10.1 El termini màxim per a presentar la justificació de les obres atorgades a càrrec del pressupost del 2010 serà el 30 de novembre de 2010.
En el supòsit de subvencions atorgades per reassignació de fons, el termini màxim per presentar la justificació serà el dia 30 de setembre de 2011.
El termini de justificació es concretarà de forma expressa en la resolució de concessió de la subvenció.
L'entitat titular de la subvenció haurà de trametre a la Direcció General d'Energia i Mines, a través de la plataforma eaCat i en la web del Departament d'Economia i Finances, amb signatura electrònica del mateix càrrec que va signar la sol·licitud, els documents següents:
Certificació d'obra d'acord amb el model que es posarà a disposició dels sol·licitants a la plataforma eaCat i que contindrà la relació d'unitats d'obra emprades valorades amb el document "Preus indicadors per al PERC" o amb el document "Preus indicadors per al Pla per a la completa extensió de la gasificació de Catalunya" corresponents a aquesta convocatòria en concret, signada per la mateixa persona o càrrec que va signar la sol·licitud.
10.2 En cas de no poder-se formalitzar per via telemàtica les sol·licituds, es podran presentar mitjançant l'imprès normalitzat que es podrà obtenir a la pàgina web http://www.eacat.cat i en la web del Departament d'Economia i Finances, hauran d'anar signades per l'alcalde/ssa de l'Ajuntament sol·licitant o bé pel president/a del Consell Comarcal sol·licitant i es presentaran juntament amb tota la documentació corresponent.
Aquestes sol·licituds es presentaran preferentment a la seu de la Direcció General d'Energia i Mines (Pamplona 113, 08018 Barcelona, tel. 93.484.94.00), als Serveis Territorials del Departament d'Economia i Finances a Girona, Lleida, Tarragona o les Terres de l'Ebre, o bé per qualsevol de les formes que preveu l'article 38.4 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999
10.3 Quan l'activitat subvencionada s'hagi executat amb menys cost del previst o bé s'hagi finançat amb més fons provinents d'altres subvencions o recursos, l'import de la subvenció atorgada haurà de reajustar-se a fi i efecte que no representi l'atorgament d'un percentatge superior a l'atorgat inicialment.
11.1 Els corresponents serveis territorials del Departament d'Economia i Finances o la Direcció General d'Energia i Mines comprovaran la realització de les obres per garantir que les entitats beneficiàries donen una destinació correcta a les subvencions i per determinar el compliment de les condicions i els requisits que van donar lloc a l'atorgament, així com de les obligacions establertes.
11.2 Les entitats beneficiàries de les subvencions resten obligades a sotmetre's a les actuacions de comprovació de l'entitat concedent, a les de control de l'activitat econòmico-financera que corresponguin a la Intervenció General de la Generalitat de Catalunya, a la Sindicatura de Comptes o a altres òrgans competents.
11.3 Les entitats beneficiàries estaran sotmeses als controls financers que corresponguin, d'acord amb el que estableixen els articles 45 i 46 de la Llei 38/2003, de 17 de novembre, general de subvencions, sobre tramitació, justificació i control de subvencions.
11.4 Les funcions de control es faran d'ofici o a instància de la persona interessada, d'acord amb la Llei 30/1992, de 26 de novembre, de règim jurídic de les administracions públiques i del procediment administratiu comú.
El pagament de la subvenció es tramitarà un cop justificada l'execució de l'obra subvencionada, i realitzades les actuacions de seguiment i control necessàries en els termes que estableixen les bases 10 i 11.
—13 Incompliment, causes de revocació i procediment
13.1 L'entitat beneficiària de la subvenció és responsable de la correcta execució del projecte, per la qual cosa s'haurà d'assegurar que la instal·lació està dissenyada correctament, que disposarà dels permisos corresponents i que serà executada i posada en servei d'acord amb la normativa aplicable.
La contravenció de qualsevol d'aquests aspectes podrà ser considerada causa d'incompliment de les condicions d'atorgament de la subvenció.
13.2 Si la entitat beneficiària no compleix les condicions d'atorgament de la subvenció per causes que els siguin directament imputables l'òrgan concedent pot disposar la revocació total o parcial de la subvenció.
13.3 D'acord amb l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques i l'article 37 de la Llei 38/2003, 17 de novembre, general de subvencions, són causes de revocació i es procedirà a la revocació total o parcial de la subvenció i, si s'escau, al reintegrament de les quantitats percebudes indegudament, amb l'interès de demora, des del moment del pagament de la subvenció i fins a la data en què s'acordi la procedència del reintegrament, d'acord amb el que preveu l'article 40 de la Llei 38/2003, de 17 de novembre, general de subvencions, les següents:
a) Obtenció de la subvenció falsejant les condicions requerides o ocultant aquelles que ho haguessin impedit.
b) Incompliment total o parcial del projecte que fonamenta la concessió de la subvenció.
c) Incompliment de l'obligació de justificació o justificació insuficient, en els termes que estableix l'article 30 de la Llei 38/2003, de 17 de novembre, general de subvencions, i en aquesta Ordre.
d) Incompliment per part de les entitats beneficiàries de l'obligació d'adoptar mesures de difusió per tal de donar l'adequada publicitat al caràcter públic del finançament del programa.
e) Incompliment, si s'escau, del que estableixen els articles 32.1, 32.3 i 36.4 de la Llei 1/1998, de 7 de gener, de política lingüística.
f) Incompliment de l'obligació que estableixen l'article 38.1 de la Llei 13/1982, de 7 d'abril, d'integració social dels minusvàlids o de l'aplicació de les mesures alternatives.
g) Resistència, excusa, obstrucció o negativa a qualsevol de les actuacions de comprovació i control que estableix la base 12, així com l'incompliment de les obligacions comptables, registrals o de conservació de documents quan d'això es derivi la impossibilitat de verificar la utilització donada dels fons percebuts, l'incompliment de l'objectiu i la realitat i regularitat de les activitats subvencionades, o la concurrència de subvencions, ajudes, ingressos o recursos per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals.
h) Incompliment de les obligacions imposades per l'Administració a les entitats beneficiàries, així com dels compromisos assumits per aquestes amb motiu de la concessió de la subvenció, sempre que afectin la manera com s'han d'aconseguir els objectius, fer l'activitat, executar el projecte o adoptar el comportament que fonamenta la concessió de la subvenció, o hi facin referència.
i) Incompliment de les obligacions imposades per l'Administració a les entitats beneficiàries, així com dels compromisos assumits per aquestes, amb motiu de la concessió de la subvenció, diferents dels anteriors, quan d'això derivi la impossibilitat de verificar la destinació donada als fons percebuts, el compliment de l'objectiu, la realitat i la regularitat de les activitats subvencionades, o la concurrència de subvencions, ajuts, ingressos o recursos per a la mateixa finalitat, procedents de qualsevol Administració o ens públics o privats, nacionals, de la Unió Europea o d'organismes internacionals.
j) Per l'excés obtingut sobre el cost de l'activitat desenvolupada, quan l'import de la subvenció sigui d'una quantitat que, aïlladament o en concurrència amb subvencions d'altres entitats públiques o privades, nacionals o internacionals, superi el cost que ha de desenvolupar la entitat beneficiària.
13.4 Si, com a conseqüència de qualsevol de les actuacions de comprovació i control, es constata que s'ha produït alguna de les causes de revocació esmentades anteriorment, s'iniciarà la tramitació del corresponent procediment de revocació, d'acord amb el que estableixen els articles 98 i 100 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, modificat per la Llei 12/2004, de 27 de desembre, de mesures financeres, el qual ha de concloure en el termini de 2 mesos des de la data en què s'hagi notificat la resolució d'inici d'expedient.
L'inici de l'expedient esmentat es notificarà per via telemàtica, a l'entitat beneficiària atorgant-li un període d'audiència per tal que en el termini de 10 dies pugui formular les al·legacions que consideri necessàries o pugui proposar els mitjans de prova que consideri oportuns.
13.5 Transcorregut el termini esmentat, la persona titular de la Direcció General d'Energia i Mines, per delegació del conseller/a d'Economia i Finances, emetrà la resolució corresponent, i reclamarà el reintegrament total o parcial de les quantitats percebudes indegudament i exigirà els interessos que corresponguin, d'acord amb la normativa d'aplicació.
13.6 D'acord amb l'article 104 del Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, en la redacció donada per la Llei 12/2004, de 27 de desembre, de mesures financeres, la resolució que dicti la persona titular de la Direcció General d'Energia i Mines per delegació del conseller/a d'Economia i Finances exhaureix la via administrativa i es podrà impugnar davant l'ordre jurisdiccional contenciós administratiu en el termini de dos mesos a comptar a partir de l'endemà de la seva notificació, sens perjudici que pugui interposar requeriment potestatiu previ davant l'òrgan competent, d'acord amb l'article 44 de la Llei 29/1998, de 3 de juliol, en el termini de dos mesos a comptar a partir de l'endemà de la seva notificació.
—14 Assignació dels imports objecte de renúncia o revocació
A mesura que es produeixen renúncies o revocacions de les subvencions i en el supòsit que un cop resolta la convocatòria s'hagi esgotat l'import màxim destinat a les accions que regula aquesta Ordre, es podran assignar amb l'import de les subvencions objecte de renúncia o revocació o amb el romanent que quedi d'imports de certificacions totals d'obra per sota dels atorgats inicialment, i mitjançant resolució de la persona titular de la Direcció general d'Energia i Mines per delegació del conseller/a d'Economia i Finances, nous atorgaments als projectes que no van arribar a obtenir subvenció i que, atesos els criteris de valoració que estableix aquesta Ordre, es puguin dur a terme en els terminis que estableix aquesta Ordre.
A aquestes subvencions els és aplicable el règim d'infraccions i sancions establert pels capítols I i II del títol IV de la Llei 38/2003, de 17 de novembre, general de subvencions (BOE núm. 276, de 18.11.2003), així com el que s'estableix als articles 101 i següents del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, en tot el que no s'hi oposi.
Les causes de nul·litat i anul·labilitat són les que estableix l'article 36 de la Llei 38/2003, de 17 de novembre, general de subvencions (BOE núm. 276, de 18.11.2003), i es procedirà d'acord amb el que estableix aquest article.
—17 Publicitat de les subvencions
17.1 D'acord amb l'article 18 de la Llei 38/2003, de 17 de novembre, general de subvencions, i l'article 94.6 del Text refós de la Llei de finances públiques de Catalunya, quan les subvencions concedides, considerades individualment, siguin d'un import igual o superior a 3.000,00 euros, el Departament d'Economia i Finances donarà publicitat dels atorgaments d'aquestes subvencions mitjançant la seva publicació en el DOGC i en el tauler d'anuncis de la Direcció General d'Energia i Mines (Pamplona 113, 08018 Barcelona), tot indicant la convocatòria, el programa i el crèdit pressupostari al qual s'ha imputat, la entitat beneficiària, la quantitat concedida i la/les finalitat/s de la subvenció.
17.2 En el supòsit que la quantia de les subvencions concedides sigui inferior a 3.000,00 euros, la publicitat es farà mitjançant l'exposició de les subvencions atorgades en el tauler d'anuncis esmentat a l'apartat anterior.
En tot el que no preveuen les bases reguladores d'aquesta Ordre, cal atenir-se al que estableix el capítol 9 del Text refós de la Llei de finances públiques de Catalunya aprovat mitjançant el Decret legislatiu 3/2002, de 24 de desembre, i la Llei 38/2003, de 17 de novembre, general de subvencions (BOE núm. 276, de 18.11.2003), en tot allò que tingui la consideració de bàsic.